بالنسبة لناس كتير موضوع الحازوقة بيبقى هزار، لكن بالنسبة ل Harry Mendes، طالب مدرسة عنده خمستاشر سنة من Birmingham، كان الموضوع مختلف خالص.
الحازوقة بتاعته بدأت في وقت الغدا يوم الحد وفضلت معاه ليل ونهار لمدة اسبوعين. بعد الاسبوع الأول، والدين Harry ودوه المستشفى، بس خد اسبوع تاني قبل ما الدكاترة يعرفوا يعالجوه.
Harry، اللي دلوقتي رجع المدرسة، وصف اللي حصل معاه.
"لما بدأت احزق، شربت كباية مية بس مانفعتش. في المسا كنت بحزق كل اربع ثواني. جربنا كل حاجة عشان نوقفها. حبست نفسي وشربت مشروبات باردة. ابويا حتى حاول يخضني بس دة كمان مانفعش."
بعد اسبوع من غير نوم، راح المستشفى. الدكاترة عملوله اشعة على صدره بس ملقوش حاجة غلط.
"ادوني دوا والحازوقة خفت شوية، بس خد اسبوع تاني قبل ما الدوا يشتغل بالظبط والحازوقة توقف."
Harry كان محظوظ جداً. صاحب الرقم القياسي العالمي هو المزارع الأمريكي Charles Osborne، اللي فضل يحزق لمدة تمانية وستين سنة. وقف في 1990 اخيراً، بس محدش عارف ليه.
الحازوقة بتاعت Harry استمرت ___.
اسبوع اربعتاشر يوم تمانية وعشرين يوم شهر